LATVIJAS REPUBLIKAS MINISTRU KABINETS

2010.gada Rīkojums Nr.

Rīgā (prot. Nr. .§)

**Par nacionālās sporta bāzes statusa piešķiršanu sabiedrības ar ierobežotu atbildību „Prizma” sporta un atpūtas kompleksam**

1. Ministru kabinets (adrese – Brīvības bulvārī 36, Rīga, LV-1520) ir izskatījis sabiedrības ar ierobežotu atbildību „Prizma” (adrese – Valdeķu – 1, Rīga, LV-1004, reģistrācijas numurs – 40103061003) 2010.gada 25.maija iesniegumu par nacionālās sporta bāzes statusa piešķiršanu sporta bāzei – sabiedrības ar ierobežotu atbildību „Prizma” sporta un atpūtas kompleksam (turpmāk – „Prizma” sporta un atpūtas komplekss) .

2. Pēc iesnieguma par nacionālās sporta bāzes statusa piešķiršanu „Prizma” sporta un atpūtas kompleksam izskatīšanas Ministru kabinets konstatē:

2.1. „Prizma” sporta un atpūtas komplekss ir nekustamais īpašums (nekustamā īpašuma kadastra Nr. 0100 093 0344) – zemes vienība 46944 m2 platībā (zemes vienības kadastra apzīmējums 0100 093 0344) – Jūrmalas gatvē 78D, Rīgā, kas ierakstīts Rīgas pilsētas zemesgrāmatu nodalījumā Nr.361 uz Rīgas pilsētas pašvaldības vārda un ar zemi saistīta būve (būves kadastra apzīmējums 0100 093 0344 001) – Jūrmalas gatvē 78D, Rīgā, kas ierakstīta Rīgas pilsētas zemesgrāmatu nodalījumā Nr.100000147595 uz sabiedrības ar ierobežotu atbildību „Prizma” vārda;

2.2. saskaņā ar likuma „Par nacionālās sporta bāzes statusu” 6.panta pirmo daļu iesniegumu par nacionālās sporta bāzes statusa piešķiršanu iesniedz sporta bāzes īpašnieks vai valsts sporta bāzes valdītājs. Iesniegums par nacionālās sporta bāzes statusa piešķiršanu sporta bāzei – „Prizma” sporta un atpūtas kompleksam iesniegts atbilstoši Ministru kabineta 2009.gada 18.augusta noteikumiem Nr.940 „Noteikumi par nacionālās sporta bāzes statusa piešķiršanas iesnieguma veidlapas paraugu, iesniegumam pievienojamiem dokumentiem un iesnieguma iesniegšanas kārtību”;

2.3. sabiedrība ar ierobežotu atbildību „Prizma” atbilstoši likuma „Par nacionālās sporta bāzes statusu” 6.panta pirmajā daļā noteiktajam 2010.gada 25.maijā ir iesniegusi Izglītības un zinātnes ministrijā iesniegumu par nacionālās sporta bāzes statusa piešķiršanu un dokumentus, kas apliecina „Prizma” sporta un atpūtas kompleksa atbilstību likuma „Par nacionālās sporta bāzes statusu” 5.pantā minētajiem nacionālās sporta bāzes statusa piešķiršanas nosacījumiem;

2.4. saskaņā ar likuma „Par nacionālās sporta bāzes statusu” 6.panta otrajā daļā noteikto Latvijas Nacionālā sporta padome 2010.gada 1.oktobra sēdē   
(prot. Nr. 4 4.§, 4.2.22.apakšpunkts) ir sniegusi atzinumu, ka „Prizma” sporta un atpūtas komplekss atbilst likuma 5.pantā minētajiem nacionālās sporta bāzes statusa piešķiršanas nosacījumiem;

2.5. saskaņā ar likuma „Par nacionālās sporta bāzes statusu” 6.panta ceturto daļu rīkojumu par nacionālās sporta bāzes statusa piešķiršanu izdod Ministru kabinets.

3. Ievērojot minētos apsvērumus un pamatojoties uz likuma „Par nacionālās sporta bāzes statusu” 5.panta pirmo daļu, 6.panta pirmo daļu, 6.panta otro daļu un 6.panta ceturto daļu, Ministru kabinets nolemj „Prizma” sporta un atpūtas kompleksam piešķirt nacionālās sporta bāzes statusu.

4. Šo rīkojumu saskaņā ar Administratīvā procesa likuma 76.panta otro daļu, 188.panta pirmo un otro daļu un 189.panta pirmo daļu var pārsūdzēt Administratīvajā rajona tiesā mēneša laikā no šā rīkojuma publicēšanas dienas laikrakstā „Latvijas Vēstnesis”.

Ministru prezidents V.Dombrovskis

Izglītības un zinātnes ministrs R.Broks

Iesniedzējs:

Izglītības un zinātnes ministrs R.Broks

Vizē: Valsts sekretārs M.Gruškevics

09.12.2010 09:07

456

A.Mičule

67047928, anda.micule@izm.gov.lv